Foto: Index/Marko Lukunić/Pixsell/Hina/N1

DANAS je opet održana manifestacija Hod za život.



Tisuće ljudi su se okupile u Splitu i Zagrebu kako bi izrazile svoju podršku zabrani temeljnog ljudskog prava - odlučivanja o vlastitom tijelu. Pravo na upravljanje svojim tijelom i svojim postupcima je pravo svake žene, tako nalaže i Ustav Repbulike Hrvatske. Međutim, postoje ljudi u Hrvatskoj i to tisuće njih, koji to pravo žele oduzeti.



Donosimo pregled javnih osoba koje su sudjelovale u današnjem Hodu za život.



Željka Markić







Markić je jako dobro poznata hrvatskoj javnosti, nažalost - ne po dobru. Uspjela je u organizaciji referenduma zbog kojeg je u Ustav upisano da je brak zajednica muškarca i žene, a sve kako bi se spriječili homoseksualni brakovi. Milijuni su utrošeni na taj referendum, a Željka Markić je i nakon njega u maniri vjerskih fanatika nastavila gurati nos u tuđe spavaće sobe.



Bruna Esih







Bruna Esih je, s druge strane, ekstremna desničarka poznata po prijateljevanju sa Zlatkom Hasanbegovićem, bivšim ministrom kulture koji tvrdi da je antifašizam floskula.



Božidar Alić







Alić je glumac i samoprozvani "pučki tribun" poznat po brojnim ekstremno desničarskim ispadima, među kojima je i onaj kad je na svojem Facebook profilu objavio snimku svojeg sina kako izgovara "Za dom spremni".



Dražen Keleminec







Kelemincu ovo nije prvi marš Zagrebom. Još jedan u paleti ekstremnih desničara je i ovaj neonacist iz A-HSP-a koji je nedavno organizirao marširanje neonacista središtem Zagreba zbog čega je bio i uhićen. Nije mu to prvo privođenje, više puta su ga stavljali u pritvor zbog ustašluka.



Dario Kordić







Osuđeni ratni zločinac odgovoran je i proglašen krivim za ratni zločin u selu Ahmići u BiH, gdje su pripadnici HVO-a 16. travnja 1993. godine izvršili zločin protiv čovječnosti. Bio je to najveći pokolj u sukobu Bošnjaka i Hrvata. Kordića je Međunarodni kazneni sud za bivšu Jugoslaviju (ICTY) osudio na 25 godina zatvora, proglasivši ga odgovornim po zapovjednoj odgovornosti za pokolj 116 bošnjačkih civila u selu Ahmići, među kojima i 11 djece - uključujući i tromjesečnu bebu.



Ruža Tomašić







Ekstremno desna europarlamentarka i bivša policajka, pristigla iz Kanade.



Marijana Petir







Homofob desetljeća.



Krešimir Planinić







Jedan od osnivača inicijative U ime obitelji koji vodi njihov pravni tim te je velikim dijelom zaslužan za raspisivanje referenduma kojem je bio cilj "ustavna zaštita braka kao zajednice žene i muškarca". Pokušao je ugasiti i Index, ali u tome ga je spriječio sud.